**ΑΣΚΗΣΗ 2 ΜΟΥΣΙΚΟ ΥΠΟΒΑΘΡΟ**

Στο ηχητικό απόσπασμα από τη γνωστή ελληνική ταινία *Τύφλα να 'χει ο Μάρλον Μπράντο (1963)*ο Θανάσης Βέγγος (που εκμεταλλεύεται τη συνωνυμία του με τον διάσημο ποιητή Στέφανο Αυγερινό) απαγγέλει ένα από τα αριστουργήματα του. Σκοπός της άσκησης είναι να προσθέσετε μια μουσική υπόκρουση στο αρχικό ηχητικό απόσπασμα.

1. Eισάγετε το  [αρχικό ηχητικό απόσπασμα](https://tinyurl.com/37hhb26y).

2. **Μουσικό υπόβαθρο**. Για τη μουσική υπόκρουση θα χρησιμοποιήσετε οποιοδήποτε αρχείο μουσικής MP3 έχετε στη βιβλιοθήκη σας. Μπορείτε επίσης να κατεβάσετε μουσική ειδική για μουσική υπόκρουση με ελεύθερη άδεια χρήσης από πηγές όπως [Pixabay](https://pixabay.com/music/search/?order=ec" \t "_blank) και [Mixkit](https://mixkit.co/free-stock-music/" \t "_blank). Κατά προτίμηση, συνιστώ η μουσική που θα επιλέξετε να είναι ορχηστρική (instrumental) δηλαδή χωρίς φωνητικά και με ύφος που να ταιριάζει με την κωμική διάσταση του αποσπάσματος.

3. Εισάγετε το ηχητικό απόσπασμα και τη μουσική στο Audacity. Αυτά θα προστεθούν ως δύο ξεχωριστά κομμάτια (tracks)

4. Κόψτε τα πρώτα 11 δευτερόλεπτα περίπου του ηχητικού αποσπάσματος ώστε να ξεκινά από την απαγγελία του ποιήματος.

5. Κόψτε το μέρος της μουσικής που περισσεύει ώστε να τελειώνει ακριβώς με το τέλος του ηχητικού αποσπάσματος

6. Ρυθμίστε τις σχετικές εντάσεις των δύο κομματιών ώστε να δίνεται έμφαση στην απαγγελία και η μουσική να λειτουργεί ως υπόβαθρο.

7. Εφαρμόστε εφέ Fade In (Βαθμιαία ενίσχυση) και Fade Out (Βαθμιαία εξασθένιση) στην αρχή και στο τέλος και για τα δυο κομμάτια.

8. Εξάγετε το τελικό αποτέλεσμα σε μορφή MP3 με την ποιότητα *Τυπικό*. Το τελικό αρχείο θα έχει διάρκεια 30 δευτερόλεπτα **περίπου** και μέγεθος **μικρότερο του 1Mbyte**. Για να μειώσετε το μέγεθος κατά την εξαγωγή επιλέξτε *Αναγκαστική εξαγωγή σε μονοφωνικό*.